open-index/open-wikipedia-markdown huggingface dataset:
פלגרינו טיבאלדי

**פלגרינו טיבאלדי** (באיטלקית: **(Pellegrino Tibaldi (Alessandro)**; 1527, לומברדיה – 1596, מילאנו) היה אדריכל וצייר מנייריסט איטלקי.

טיבאלדי עבר בשנת 1547 לרומא על מנת ללמוד אצל פרינו דל ואגה, הועסק בקישוט טירת סנטאנג'לו ולאחר מותו של ואגה הוביל יצירת ציור פרסקו גדול שתואר כמושפע ממיכלאנג'לו.

טיבאלדי יצר עבור הקרדינל ג'ובאני פוגי סדרת פרסקאות אודיסאוס בארמון פוגי בבולוניה וגם יצר עבור ארמון סצ'טי ברומא, ועבור בזיליקת הבית הקדוש.

טיבאלדי חי בשנים 1558 עד 1561 באנקונה שם יצר פרסקאות עבור לוג'יה דיי מרקנטי וארמון פרטי.

טיבאלדי פגש בשנת 1961 את הקרדינל קארלו בורומאו שהעסיקו כאדריכל במילאנו.

טיבאלדי עבר בשנת 1586 לספרד שם החליף את פדריקו צוקרי כצייר הראשי ויצר באל אסקוריאל עבור פליפה השני, מלך ספרד.

טיבאלדי חזר לאחר תשע שנים לאיטליה שם שימש כאדריכל קתדרלת מילאנו עד סוף חיו.

אחיו דומניקו היה חרט שפעל בבולניה ובנו דומניקו עסק בעיקר כאדריכל בבולוניה.

בין תלמידיו של טיבאלדי: אורציו סמצ'יני, לורנצו סבטיני וג'ירולמו מירואולי.

## גלריית אדריכלות

Milano, Duomo, Presbiterio di Pellegrino Tibaldi, XVI secolo 04.jpg|קיבוריום בקתדרלת מילאנו 
San Sebastiano (Milan).jpg|כנסיית סן סבסטיאנו במילאנו
Apse of San Fedele (Milan).jpg|כנסיית סן פדלה במילאנו
Sant'Eustorgio (Milan).jpg|כנסיית סנט אוסטורג'ו במילאנו
1318MilanoSCarloLazzaretto.jpg|סן קרלו אל לזארטו במילאנו


## גלריית ציורים

BibliotecaSalomonSaba.jpg|פרסקו של שלמה ומלכת שבא עם כיתוב בעברית "כל בסרח במשקל ובמשורה" באל אסקוריאל
Pellegrino Tibaldi 001.jpg|המלווים של אודיסאוס שודדים את בקרו של הליוס בפרסקו במוזיאון פלאצו פוגי בבולוניה.
Pellegrino Tibaldi - Adoration of the Christ Child - WGA22238.jpg|הערצת ישו בגלריה בורגזה


## קישורים חיצוניים

* 

קטגוריה:אדריכלים איטלקים במאה ה-16
קטגוריה:ציירים איטלקים במאה ה-16
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1527
קטגוריה:נפטרים ב-1596
לסטר ריידרס

**לסטר ריידרס** (באנגלית: **Leicester Riders**) היא קבוצת כדורסל אנגלית מהעיר לסטר המשחקת בליגת העל הבריטית.

בשנת 2018, השתתפה הקבוצה בטורניר הכדורסל האירופי היורופקאפ, המאורגן על ידי פיב"א אירופה.

צבעי הקבוצה הם אדום, שחור ולבן.

## היסטוריה
לסטר ריידרס הוקמה בשנת 1967 תחת השם לאפבורו (Loughborough) על ידי סטודנטים ומרצים באוניברסיטת לאפבורו והיא הקבוצה הוותיקה ביותר בליגת הכדורסל הבריטית.

בשנת 1981, עברה הקבוצה לשחק בעיר לסטר ובסיוע מועצת העיר וחברת אוטובוסים מקומית, החליפה את שמה ללסטר ריידרס (Leicester Riders).

בשנת 2000, חזרה הקבוצה לשחק בעיר לאפבורו לאחר שהאולם הרשמי בו ארחה נסגר.

בשנת 2004, חתמה הקבוצה על הסכם חסות עם אוניברסיטת דה מונפורט (De Montfort University) וחזרה לשחק בעיר לסטר.

בשנת 2007, שיחקה הקבוצה בגביע היול"ב והודחה על ידי באקן בירס (Bakken Bears) מדנמרק.

בתאריך 13 בינואר 2012, זכתה בגביע המדינה הבריטי לאחר שניצחה את קבוצת ניוקאסל איגלס בתוצאה 85-80.

הקבוצה זכתה בטרבל בעונות 2016/2017, 2017/2018 והגישה בקשה לשחק בטורניר היורופקאפ.

## תארים
**[[ליגת העל הבריטית בכדורסל|אליפות בריטניה]]**

* **זכייה (6)**: 2000/2001, 2012/2013, 2016/2017, 2017/2018, 2018,2019, 2020/2021

**גביע המדינה**

* **זכייה (4)**: 2012/2013, 2013/2014, 2016/2017, 2017/2018

**גביע הליגה**

* **זכייה (3)**: 2016/2017, 2017/2018, 2018/2019

## קישורים חיצוניים
* 

* 

## הערות שוליים

קטגוריה:אנגליה: כדורסל
קטגוריה:קבוצות כדורסל
פלדת פחמן

**פלדת פחמן** היא פלדה בעלת ריכוז פחמן בטווח שבין 0.05% ל-3.8% לפי משקל. ההגדרה של פלדת פחמן ממכון הברזל והפלדה האמריקאי (AISI) קובעת:
* לא מוגדר או נדרש הרכב מינימלי לכרום, קובלט, מוליבדן, ניקל, ניאוביום, טיטניום, טונגסטן, ונדיום, זירקוניום, או כל יסוד אחר על מנת להשיג אפקט סגסוגת רצוי;
* המינימום המצוין לנחושת אינו עולה על 0.860% מהמשקל;
* לחלופין, הריכוז המקסימלי עבור אחד מהאלמנטים הבאים אינו עולה על האחוזים המשקליים שצוינו: מנגן 1.65%; סיליקון 0.60%; נחושת 0.60%.

המונח פלדת פחמן יכול לשמש גם בהתייחס לפלדה שאינה נירוסטה; בשימוש זה פלדת פחמן עשויה לכלול סגסוגות פלדה. לפלדת פחמן בעלת אחוז גבוה של פחמן שימושים רבים ושונים כגון מכונות כרסום, כלי חיתוך (כגון אזמלים) וחוטי חוזק גבוה. יישומים אלה דורשים  עדין בהרבה, שמשפר את ה.

כאשר אחוז הפחמן בפלדה עולה, אפשר להפוך להקשות ולחזק אותה באמצעות ; עם זאת, בעקבות כך היא הופכת פחות . ללא קשר לטיפול בחום, תכולת פחמן גבוהה יותר מפחיתה את יכולת הריתוך. בפלדות פחמן תכולת הפחמן הגבוהה יותר מורידה את נקודת ההיתוך.

## סיווג AISI
פלדת פחמן מחולקת לארבעה סוגים על בסיס תכולת פחמן:

### פלדה דלת פחמן
תכול פחמן של 0.05% עד 0.25% לפי משקל.

### פלדה בעלת תכולה בינונית של פחמן
תכולת פחמן של כ-0.3%-0.5% לפי משקל. בעלת איזון בין משיכות וכוח, ועמידה בפני שחיקה.

### פלדה עשירת בפחמן
תכולת פחמן של כ-0.6% עד 1.0% לפי משקל.

## ראו גם
* פלדת אל-חלד
* ברזל

## לקריאה נוספת
* 
* 
* 

## קישורים חיצוניים

* 

## הערות שוליים

קטגוריה:מתכות
קטגוריה:מטלורגיה
משלחת טנגארואה

שמאל|ממוזער|280px|רפסודת משלחת טנגארואה בנורווגיה, 2007
**משלחת טנגארואה** (בנורווגית: **Ekspedisionen Tangaroa**) משנת 2006 הייתה דומה למשלחת קון-טיקי, שהפליגה ברפסודת בלזה מפרו לפולינזיה. הביצועים של הטנגארואה היו טובים יותר מאלו של קון-טיקי בשל שימוש במַעֲטֶה (כלל התרנים, המפרשים וכדומה) משופר ועל ידי שימוש פעיל במתקן הניווט האינדיאני המכונה גווארה (guara), סוג של חרב. ככזו, המשלחת מייצגת המשך מדעי לניסויים של תור היירדאל בטכנולוגיה ימית משוחזרת.

הרפסודה נקראה על שמו של אל הים המאורי . בהתבסס על תיעוד של רפסודות פרה-קולומביאניות קדומות, הרפסודה השתמשה במַעֲטֶה רָחְבִּי יחסית מתוחכם שאפשר שיט מול הרוח. גובה המפרש 13 מטרים ורוחבו 8 מטרים. הרפסודה כללה גם ציוד ניווט ותקשורת מודרניים, כולל פאנלים סולאריים, מחשבים ניידים וציוד התפלה. הצוות פרסם באתר האינטרנט שלהם (www.tangaroa.no, האתר כבר לא פעיל).

הצוות של הטנגארואה כלל שישה שייטים: ארבעה נורווגים, מפקד המשלחת , אולף היירדאל, נכדו של תור היירדאל, ביארנה קרקוויק (Bjarne Krekvik, קפטן), ואייווין לאוטן (Øyvin Lauten, קצין בכיר), שוודי, אנדרס ברג (Anders Berg) (צלם) ופרואני, רוברטו סלה (Roberto Sala). טנגרואה הפליגה באותו יום בשנה בה הפליגה הקון-טיקי - 28 באפריל - והיא הגיעה ליעדה אטול רארויה באיי טואמוטו (יעדה הסופי של הקון-טיקי) ב-7 ביולי, 30 יום פחות מהקון-טיקי של היירדאל שהגיעה לרארויה ב-101 ימים של שיט. המהירות המשופרת של הטנגארואה נזקפת למפרש הגדול בשטחו פי 4 מהמפרש המקורי של הקון-טיקי ובשימוש נכון בגווארה בניווט. היירדאל לא ידע להשתמש בו נכון.

סרט תיעודי, משלחת הטנגרואה (Ekspedisionen Tangaroa), הופק על ידי Videomaker (נורווגית), 2007, וצולם על ידי הצלמים אנדרס ברג וג'נסן.

הרפסודה של משלחת טנגארואה עוגנת כיום בשיופארקן (Sjøparken), מתחם פנאי ותרבות הממוקם בעיירת החוף , הסמוכה לעיר לרוויק שבדרום נורווגיה עיר הולדתו של תור היירדאל, יוזם מסע ה"קון-טיקי" המקורי. רפסודה זו שימשה מאוחר יותר כסט הצילומים הראשי לסרט הקולנוע הנורווגי "קון-טיקי", שיצא לאקרנים בשנת 2012.

## ביאורים

## הערות שוליים

קטגוריה:מסעות מוקדמים ליבשת אמריקה
קטגוריה:2006 במדע
אליאס אל-פח'פאח'

**אליאס אל-פח'פאח**' (בערבית: **إلياس الفخفاخ**; נולד ב-1972) הוא פוליטיקאי תוניסאי שכיהן כראש ממשלת תוניסיה בין 27 בפברואר ל-2 בספטמבר 2020. קודם לכן שימש כשר התיירות ושר האוצר.

## ביוגרפיה
אליאס אל-פח'פאח' נולד בתוניס בירת תוניסיה בשנת 1972. הוא למד הנדסת מכונות בבית הספר הלאומי להנדסה ספקס וסיים את לימודיו בשנת 1995. אחר כך, למד לתואר שני במכון הלאומי למדעי האפליקציות של ליון . מאוחר יותר למד לתואר שני במנהל עסקים באוניברסיטת Évry Val d'Essonne  שבפריז.

בשנת 1999, בגיל 27, החל את דרכו כמהנדס בתאגיד הנפט הצרפתי טוטאל אס. איי. הוא עבד בטוטאל אס. איי באירופה, אמריקה ואסיה ומשנת 2004 ואילך בפולין. בשנת 2004 הצטרף לחברת קורטרל, חברת לייצור קפיצי עלים  תוניסאית, בהמשך הפך לסגן המנכ"ל שלה.

אליאס אל-פח'פאח', חבר במפלגת א-תכתול . ב־20 בדצמבר 2011 הצטרף לקבינט של ג'באלי  לתפקיד שר התיירות.

ב-19 בדצמבר 2012 הוא קיבל גם את תפקיד שר האוצר. הוא נעזר ברציפות בשני מזכירי מדינה: סלים בסב וצ'לי עבד.

בבחירות לפרלמנט בתוניסיה 2014, מפלגתו א-תכתול איבדה את כל המושבים הקודמים שלה בפרלמנט. בבחירות לפרלמנט בתוניסיה בשנת 2019 מצב המפלגה היה אפילו גרוע יותר המפלגה קיבלה רק 0.26 אחוזים מהקולות. וכרגע אין לה מושב באספה של נציגי העם.

אליאס אל-פח'פאח' השתתף בבחירות לנשיאות תוניסיה 2019 וקיבל 0.34 אחוזים מהקולות בסיבוב הראשון.

ב-20 בינואר 2020 הוא מונה למלא את תפקיד ראש הממשלה על ידי הנשיא קייס סעיד לאחר התייעצויות עם כל המפלגות הפוליטיות, זאת לאחר 10 ימים שראש הממשלה המיועד והקודם, חביב ג'מלי , לא הצליח להשיג את אמון הפרלמנט.

ממשלת אליאס אל-פח'פאח' קיבלה את אמון הפרלמנט ב-27 בפברואר 2020.

ממשלתו כללה 32 חברים מתוכם שישה חברים מא-נהדה  (איסלאמיסטית, 54 מתוך 217 מושבים בפרלמנט), שלושה מהזרם הדמוקרטי (סוציאל-דמוקרט, 22 חברי פרלמנט), שניים מתנועת העם (15 חברי פרלמנט), שניים מטהיה טונס (ליברלי, 14 חברי פרלמנט), חבר אחד ממפלגת האלטרנטיבה התוניסאית (ליברל, שלושה חברי פרלמנט), אחד מנידאה טונס (ליברלי, שלושה חברי פרלמנט) ו-17 פוליטיקאים עצמאיים.

ביוני 2020, על פי אל-ג'זירה, "חבר פרלמנט עצמאי פרסם מסמכים המצביעים על כך שאליאס אל-פח'פאח' היה בעל מניות בחברות שזכו בעסקאות בשווי 44 מיליון דינרים". פח'פאח' הכחיש כל עוול שמייחסים לו. ב-15 ביולי 2020 התפטר מתפקידו.

## קישורים חיצוניים

* 
* 

## הערות שוליים

קטגוריה:ראשי ממשלת תוניסיה
קטגוריה:פוליטיקאים תוניסאים
קטגוריה:שרי תיירות
קטגוריה:שרי אוצר
קטגוריה:מהנדסי מכונות
קטגוריה:בוגרי אוניברסיטאות ומכללות בצרפת
קטגוריה:תוניסאים שנולדו ב-1972
אנדרה 3000

**אנדרה לורן בנג'מין** (באנגלית: **André Lauren Benjamin**; נולד ב-27 במאי 1975), הידוע בשם הבמה **אנדרה 3000** (**André 3000**), הוא ראפר, זמר-יוצר, שחקן, מפיק מוזיקלי, רקדן ויזם אמריקאי. ידוע בעיקר כחבר הרכב ההיפ הופ אאוטקאסט, לצד הראפר אנטוואן "ביג בוי" פאטון.

## ביוגרפיה
בנג'מין נולד באטלנטה, ג'ורג'יה. בנם היחיד של שרון בנג'מין-הודו (נפטרה ב-2013), אם חד הורית שמכרה נדל"ן, ולורנס הארווי ווקר (נפטר ב-2014), סוכן אוספים. כשגדל באטלנטה, איסט פוינט ובוקהד, למד בנג'מין בבית הספר היסודי שרה סמית', חטיבת הביניים סאטון, בית הספר התיכון נורת'סייד ותיכון טרי-סיטיס.

בנג'מין פגש את הראפר ביג בוי כשלמדו בתיכון. השניים איחדו כוחות כהרכב ההיפ הופ אאוטקאסט בשנת 1992 וחתמו בחברת "לה-פייס רקורדס". בשנת 1994 הוציאו את אלבום הבכורה שלהם, *[[Southernplayalisticadillacmuzik]]*, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. לאחר מכן, הוציא הצמד את האלבומים *[[ATLiens]]* בשנת 1996 ו-*[[Aquemini]]* בשנת 1998 ופיתח את הצליל שלו, התנסה במגוון סגנונות וזכה להצלחה מסחרית. בשנת 2000 הוציא הצמד את האלבום *Stankonia*, שכלל את הסינגלים "Ms. Jackson" ו-"B.O.B", והגיע למקום השני במצעד הבילבורד 200. האלבום זכה בפרס גראמי לאלבום הראפ הטוב ביותר והשיר "Ms. Jackson" זכה בפרס גראמי לביצוע הראפ הטוב ביותר של צמד/להקה.

בשנת 2003 יצא אלבומם הכפול של אאוטקאסט, *[[Speakerboxxx/The Love Below]]*, המורכב משני אלבומי סולו של ביג בוי ואנדרה בהתאמה, כשחלקו של אנדרה נקרא *The Love Below*. מתוך האלבום יצא הסינגל "Hey Ya!" של אנדרה שהגיע למקום הראשון במצעד הבילבורד הוט 100. האלבום עצמו זכה להצלחה רבה, תוך שהגיע למקום הראשון במצעד הבילבורד 200 וזכה בפרס גראמי לאלבום השנה.

בשנת 2023 הוציא אל אלבום הבכורה שלו, *[[New Blue Sun]]*. הוא הגיע למקום ה-34 במצעד בילבורד 200.

כשחקן, בנג'מין הופיע בכמה סרטים וסדרות טלוויזיה, בהם Families, המגן, בי קול, אקדח, מקצוען סוג ב', ארבעה אחים ובתפקיד הראשי בסרט "בקצב פראי" משנת 2006, ובתפקיד הראשי של ג'ימי הנדריקס בסרט All Is by My Side.

בנוסף למוזיקה ומשחק, הוא היה גם יזם ודוגל בזכויות בעלי חיים. באביב 2008 השיק קו בגדים בשם בנג'נמין ביקסבי. הוא ידוע גם בעבודתו בסדרת האנימציה של ערוץ Cartoon Network, Class of 3000, ששודרה בין השנים 2006–2008.

## חיים אישיים
בשנת 1995 החל לנהל זוגיות עם הזמרת אריקה באדו ולשניים נולד בן. הזוג נפרד ב-1999.

בשנת 2004, לצד אליסיה סילברסטון, נבחר בנג'מין על ידי אנשים למען יחס מוסרי לבעלי חיים (PETA) לתואר "סלבריטאי הצמחונות הכי סקסי בעולם". בנג'מין היה טבעוני במשך חמש עשרה שנים, אך בשנת 2014 ויתר על אורח חיים זה.

## דיסקוגרפיה

### אלבומי אולפן

* 2023: *[[New Blue Sun]]*

### עם אאוטקאסט

## פרסים ומועמדויות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גראמי
קטגוריה:זמרים-יוצרים אמריקאים
קטגוריה:יזמים אמריקאים
קטגוריה:פזמונאים אמריקאים
קטגוריה:ראפרים אמריקאים
קטגוריה:רקדנים אמריקאים
קטגוריה:שחקני קולנוע וטלוויזיה אמריקאים
קטגוריה:אמני אפיק רקורדס
קטגוריה:אמריקאים שנולדו ב-1975
רוברט אדרהולט

**רוברט בראון אדרהולט** (באנגלית: **Robert Brown Aderholt**; נולד ב-22 ביולי 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת אלבמה. אדרהולט, שמרן חברתי מהמפלגה הרפובליקנית, היה בעבר חבר בשדולת תנועת מסיבת התה בקונגרס.

## ביוגרפיה
אדרהולט נולד בהייליוויל (Haleyville) שבאלבמה, בנם של מרי פרנסס בראון ובובי ריי אדרלהולט. אביו של אדרהולט, כומר במשרה חלקית בקבוצה קטנה של כנסייה קהילתית (Congregational Church) בצפון-מערב אלבמה, היה שופט מדינתי במשך למעלה משלושים שנה. אדרהולט למד באוניברסיטת צפון אלבמה ואז במכללת ברמינגהאם–דרום בה סיים את לימודיו הגבוהים. כסטודנט היה חבר באחווה "מסדר קאפה אלפא". אדרולהט קיבל תואר שני במשפטים מבית הספר למשפטים קמברלנד של אוניברסיטת סמפורד ועסק בעריכת דין לאחר תום לימודיו.

בשנת 1992 מונה אדרהולט לשופט העירוני של הייליוויל. באותה שנה הוא היה ציר בכינוס הוועדה הרפובליקנית הלאומית לקראת הבחירות לנשיאות באותה השנה. ב-1995 התמנה לעוזרו הבכיר של מושל אלבמה פוב ג'יימס . שנה אחר כך, במהלך 1996, זכה בבחירות המקדימות שנערכו במפלגה הרפובליקנית לייצוג מחוז הקונגרס הרביעי של אלבמה בבית הנבחרים של ארצות הברית, במקומו של טום בוויל שפרש מהחיים הפוליטיים.

כמועמד הרפובליקני, ניצב אדרולהט בפני אתגר ניכר נגד חבר הסנאט המדינתי בוב וילסון הבן, שכינה את עצמו דמוקרט "במסורת טום בוויל". היה זה מרוץ צמוד ביותר, שזכה לסיקור לאומי ותמיכה משמעותית מצד המפלגה הרפובליקנית. ניוט גינגריץ' ביקר באופן אישי במחוז הקונגרס בעיצומו של מסע הבחירות. אדרהולט זכה בו בקושי, ברוב של 50% מהקולות לעומ ת48%, והיה לרפובליקני השני שייצג מחוז זה מאז תקופת השיקום. הרפובליקני הראשון, ג'ים מרטין, נבחר לתפקיד במה שהיה אז מחוז הקונגרס השביעי במהלך הסחף הרפובליקני באלמה שוהביל בארי גולדווטר ב-1964. אדרולהט מעולם לא התמודד עם תחרות צמודה שכזו, ונבחר מחדש אחת לשנתיים מאז.

פערי הניצחון ההולכים וגוברים של אדרהולט במרוצת השנים שיקפו את המגמה הרפובליקנית במחוז הקונגרס הרביעי של אלבמה. על אף שלדמוקרטים רוב מבחינת רישום הבוחרים, אך הדמוקרטים במחוז שמרניים מאוד בסוגיות החברתיות, אפילו בסטנדרטים של אלבמה. בבית הנבחרים אדרהולט הפגין דפוס הצבעה שמרני. הוא מתנגד לנישואים של בני-זוג מאותו המין ותומך בזכות לשאת נשק, כמו גם בביטול חוק הגנת החולה וטיפול בר השגה. הוא גם מתנגד לקיצוץ בתקציב הביטחון הלאומי כדי לצמצם את החוב הלאומי של ארצות הברית. בשנת 2019 הציג אדרהולט הצעת חוק להעלאת הגיל המינימלי לרכישת טבק ל-21 שנה. לאחר ההסתערות על הקפיטול בינואר 2021, אמר אדרהולט שאמנם טראמפ "גמור" מבחינה פוליטית, אך אין הוא צריך לעמוד בפני הליך הדחה שני.

## קישורים חיצוניים

* 

* 

## הערות שוליים

קטגוריה:אמריקאים ילידי אלבמה
קטגוריה:תנועת מסיבת התה: אישים
קטגוריה:שופטי בתי המשפט של מדינת אלבמה
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי מכללת דרום ברמינגהאם
קטגוריה:בוגרי בית הספר למשפטים קמברלנד
קטגוריה:אמריקאים שנולדו ב-1965
גרמניה באירוויזיון 2021

**[[גרמניה באירוויזיון|גרמניה]] השתתפה ב[[אירוויזיון 2021]]** ברוטרדם שבהולנד, בו ייצג אותה הזמר ינדריק זיגווארט עם השיר "I Don't Feel Hate".

## רקע

גרמניה נטלה חלק באירוויזיון 63 פעמים, החל מהצטרפותה ב-1956, וזכתה פעמיים: בשנת 1982, עם השיר "Ein bißchen Frieden" שבוצע על ידי הזמרת ניקול, ובשנת 2010, עם השיר "Satellite" שבוצע על ידי הזמרת לנה. בשנת 2018, גרמניה שלחה את מיכאל שולטה עם השיר "You Let Me Walk Alone", וזכתה במקום הרביעי עם 340 נקודות. בשנת 2019 גרמניה שלחה את הצמד S!sters עם השיר "Sister", וסיימה במקום ה-25 עם 24 נקודות, כאשר קיבלה 0 נקודות מהקהל. בשנת 2020, בן דוליץ' נבחר לייצג את גרמניה עם השיר "Violent Thing" לפני ביטול התחרות.

## לפני האירוויזיון
### בחירה פנימית
ב-6 בפברואר 2021, תאגיד השידור NDR אישר כי ינדריק זיגווארט נבחר לייצג את גרמניה באירוויזיון 2021, והשיר עתיד לצאת לאור ב-25 בפברואר 2021.

## באירוויזיון
מתוקף היותה חלק מחמש הגדולות, גרמניה לא נוטלת חלק בחצאי-הגמר ושובצה אוטומטית בגמר, יחד עם צרפת, איטליה, ספרד, הממלכה המאוחדת, והמארחת הולנד. ב-22 במאי, בגמר התחרות, הגיע זיגווארט למקום ה-25 עם שלוש נקודות.

## הערות שוליים

קטגוריה:2021 בגרמניה
קטגוריה:גרמניה באירוויזיון
קטגוריה:מדינות באירוויזיון 2021
קונוויי דה משין

**דמונד פרייס** (באנגלית: **Demond Price**; נולד ב-16 בפברואר 1982), הידוע בשם הבמה **קונוויי דה משין** (**Conway the Machine**), הוא ראפר אמריקאי מבאפלו שבניו יורק. לצד אחיו וסטסייד גאן ובן דודם בני דה בוצ'ר, הוא חלק מגריזלדה רקורדס.

## ביוגרפיה
בגיל 23 בילה קונוויי זמן מה בכלא, אותו ציין כמניע לגמילה מאורח חיים של גנגסטרים להתמקד בקריירה המוזיקלית שלו.

בשנת 2012 נורה קונוויי בגב הראש והצוואר, אירוע שהותיר אותו עם שיתוק על שם בל, אשר שיתק את חציו הימני של פניו. שיתוק הפנים שלו תרם למה שמגזין Consequence of Sound תיאר כ"זרימה פעורת פה, אך קרביים המשקפת את כוח הרצון העצום הדרוש כדי להתגבר על האירוע שהיה יכול לסיים את הקריירה שלו בקלות".

בשנת 2014 הקים אחיו, הראפר וסטסייד גאן את הלייבל גריזלדה רקורדס, שבאמצעותה קונוויי ווסטסייד גאן היו מוציאים בעצמם את הפרויקטים שלהם ואת עבודותיהם של אמנים כמו בן דודם בני דה בוצ'ר ות'ה גאד פאהים. בשנת 2015 הוציא קונוויי את שני המיקסטייפים הראשונים שלו בלייבל, *The Devil's Reject* ו-*Reject 2*. קונוויי ווסטסייד גאן הוציאו גם שני מיני-אלבומים משותפים באמצעות חברת התקליטים ההולנדית Daupe!, הראשון שבהם היה בשנת 2015, ונקרא *Hall & Nash*, ואחריו, בשנת 2016, *Griselda Ghost*.

ב-3 במרץ 2017 חתמה חברת גריזלדה רקורדס על עסקה עם חברת שיידי רקורדס של הראפר אמינם, חברת בת של אינטרסקופ רקורדס. לאחר העסקה, ב-21 בדצמבר, הוציא קונוויי את המיקסטייפ הרשמי הראשון שלו, *G.O.A.T.*, שכלל הפקות מוזיקליות של המפיק הביתי של גריזלדה, "דרינגר" והמפיק היהודי-אמריקאי דה אלכימיסט והציג הופעות אורח של רויס דה 5'9", רייקוון ואמני אנדרגראונד נוספים.

בשנת 2020 הוציא את אלבום הבכורה שלו, *From King to a God*, שהתקבל היטב על ידי מבקרי המוזיקה וזכה להצלחה במצעדי הבילבורד.

## דיסקוגרפיה
### אלבומי אולפן
* 2020: *From King to a God*
* 2022: *God Don't Make Mistakes*

### אלבומים משותפים
* 2019: *Organized Grime* (עם טרילמטיק גודס)
* 2020: *Lulu* (עם דה אלכימיסט)
* 2020: *No One Mourns The Wicked* (עם ביג גוסט)
* 2020: *If It Bleed It Can Be Killed* (עם ביג גוסט)
* 2021: *Organized Grime 2* (עם טרילמטיק גודס)
* 2022: *What Has Been Blessed Cannot Be Cursed* (עם ביג גוסט)

### מיקסטייפים
* 2015: *The Devil's Reject*
* 2015: *Reject 2*
* 2017: *G.O.A.T.*
* 2018: *Blakk Tape*
* 2018: *Everybody Is F.O.O.D*
* 2018: *EIF 2: Eat What U Kill*
* 2019: *Everybody Is F.O.O.D 3*
* 2019: *Look What I Became*
* 2022: *Greetings Earthlings*

### מיקסטייפים משותפים
* 2015: *Hall and Nash* (עם וסטסייד גאן כהול אנ' נאש)
* 2015: *Griselda Ghost* (עם וסטסייד גאן כהול אנ' נאש)
* 2016: *Hell Still On Earth* (עם פרודיג'י)
* 2017: *More Steroids* (עם די ג'יי גרין לנטרן)
* 2018: *Death By Misadventure* (עם סוניג'ים)
* 2018: *Untitled Drums EP* (עם אימפורטד גודס)

### עם גריזלדה
* 2016: *Don't Get Scared Now*
* 2019: *WWCD*

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ראפרים אמריקאים
קטגוריה:פזמונאים אמריקאים
קטגוריה:באפלו: אישים
קטגוריה:אמריקאים שנולדו ב-1982
יונדאי i20 קופה WRC

**יונדאי i20 קופה WRC** היא מכונית מרוצי ראלי, שנבנתה על ידי יונדאי מוטורספורט להתמודדות באליפות העולם בראלי. המכונית משממשת את הקבוצה מאז עונת 2017 וזכתה פעמיים באליפות היצרנים (2019, 2020).

## היסטוריית מרוצים
יונדאי מוטורספורט פתחה את עונת 2017 עם שלושה נהגים: תיירי נויביל, דני סורדו והיידן פאדון. לקראת סיום העונה צירפה הקבוצה מכונית רביעית בה התחרה אנדריאס מיקלסן. נויביל ניצח ארבעה מרוצים והגיע עוד ארבע פעמים נוספות לפודיום וסיים את העונה כסגנו של סבסטיאן אוז'ייה שזכה באליפות. ארבעת הנהגים המשיכו בקבוצה גם בעונת 2018. נויביל ניצח 3 מרוצים וסיים שוב כסגנו של אוז'ייה.

נויביל זכה בסגנות גם בעונה הבאה, הפעם כסגנו של אוט טאנק. טאנק הצטרף לקבוצה לקראת עונת 2020. במהלך העונה, שקוצרה מאוד בשל התפרצות נגיף הקורונה השיגו נהגי הקבוצה שלושה ניצחונות וזכו שוב באליפות היצרנים.

## קישורים חיצוניים

## הערות שוליים

קטגוריה:אליפות העולם בראלי: מכוניות
קטגוריה:יונדאי: מכוניות מרוץ
I Ran (So Far Away)

"**I Ran (So Far Away)**" הוא שיר של להקת הגל החדש הבריטית A Flock of Seagulls, מתוך אלבום הבכורה שלה A Flock of Seagulls . הוא יצא בשנת 1982 כסינגל השלישי של הלהקה וזה היה הסינגל השני מאלבום הבכורה שלה. הוא הגיע למקום הראשון באוסטרליה, למקום השלישי בארצות הברית ולמקום השביעי בניו זילנד, אך הוא לא זכה להצלחה דומה בבריטניה, כאשר הגיע רק למקום ה-43.

השיר הוא אחד השירים שהכי השפיעו על הפלישה הבריטית השנייה לארצות הברית בשנות ה-80 של המאה ה-20.

## רשימות כל הזמנים

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת ג'ייב רקורדס
אוסטניט

שמאל|ממוזער|250x250 פיקסלים|דיאגרמת פאזות ברזל-פחמן, המציג את התנאים שבהם '''אוסטניט''' (γ) יציב בפלדת פחמן.
ממוזער|מבנה שריגי של ברזל; ברזל אלפא וברזל גמא
**אוסטניט**, הידוע גם בשם **ברזל בפאזה גמא** (**γ-Fe**), הוא פאזה מתכתית, לא מגנטית של ברזל או תמיסה מוצקה של ברזל, עם אלמנט מ סגסוגת. בפלדת פחמן, אוסטניט קיים מעל לטמפרטורה האוטקטואידית הקריטית של 1000K; הפאזה האוסטניטית קרויה על שמו של סר ויליאם צ'נדלר רוברטס-אוסטן (1843–1902); היא קיימת בטמפרטורת החדר בכמה פלדות אל חלד עקב הימצאותו של ניקל המייצב את האוסטניט בטמפרטורות נמוכות יותר.

## פאזות הברזל
מ-912 ועד 1394 מעלות צלזיוס, ברזל אלפא עובר מעבר פאזה מקובית ממורכזת גוף (BCC) לתצורה קובית ממוקדת פנים (FCC) של ברזל גמא, הנקרא גם אוסטניט. צורת גמא זו של ברזל קיימת בסוג הנפוץ ביותר של נירוסטה להכנת ציוד לבית חולים ושירותי מזון.

## חומר
**אוסטניטיזציה** פירושה חימום הברזל, המתכת מבוססת הברזל, או הפלדה, לטמפרטורה בה היא משנה את מבנה הגביש שלה מפריט לאוסטניט. המבנה המרווח של האוסטניט מסוגל לקלוט פחמן מקרבידי הברזל בפלדת פחמן. אוסטניטיזציה ראשונית לא שלמה יכולה להשאיר קרבידים לא מומסים במטריצה.

## קישורים חיצוניים

## הערות שוליים

קטגוריה:ברזל
קטגוריה:מטלורגיה
סאליח ממקאן

**סאליח ממקאן** (בטורקית: **Salih Memecan**; נולד ב-2 בספטמבר 1952) הוא קריקטוריסט, קומיקסאי, ואדריכל טורקי. הוא נודע בזכות רצועות הקומיקס הפוליטיות שהוא מפרסם מדי שבוע בעיתון סבאח, מהגדולים בטורקיה, ופרסומיו השונים בעיתונים בינלאומיים כמו הניו יורק טיימס, הוושינגטון פוסט, סן פרנסיסקו כרוניקל ועוד. מלבד היותו קומיקסאי, ממקאן הוא בעל רקע אקדמי נרחב בתחום האדריכלות: לאחר שסיים בהצלחה תואר ראשון ושני באוניברסיטה הטכנית של מזרח התיכון  באנקרה, קיבל ממקאן בשנת 1983 דוקטורט מאוניברסיטת פנסילבניה.

ממקאן מפרסם מדי יום רצועות פוליטיות בעיתונים טורקים גדולים, ומפרסם קריקטורה שבועית בעמוד האחרון של העיתון "סבאח". את רצועת הקומיקס שלו "Bizimcity" עיבד לפרקי אנימציה קצרים, המתפרסמים באופן קבוע בתוכנית החדשות של ערוץ ATV בשעות הפריים טיים.

בשנת 2010 התמנה ממקאן לתפקיד יו"ר 'ארגון המדיה הטורקי', תפקיד אותו הוא ממלא עד היום. הוא נשוי לפוליטיקאית וחברת הפרלמנט הטורקי מסודה ממקאן.

## ביקורות
ממקאן מפרסם קומיקס פוליטי בוטה וחסר צנזורה, מה שמוביל לפעמים לכעס רב על תכניו. בשנת 2012 ספג ביקורת חריפה על הקריקטורה שלו בה לעג לשביתת הרעב שהתרחשה בטורקיה באותה שנה. בשנת 2013, במהלך גל המחאות בטורקיה, ספג ביקורות קשות על פרסומיו השונים שלעגו לנפגעי נשק כימי שהפעילה המשטרה כנגד המוחים.

## הערות שוליים

קטגוריה:קריקטוריסטים
קטגוריה:אדריכלים טורקים
קטגוריה:קומיקסאים
קטגוריה:טורקים שנולדו ב-1952
ארבבו

ממוזער|תמונה של האבולה
**ארבבו (Ervebo)** הוא שמו המסחרי של החיסון לאבולה שמשווקת מרק. הוא ידוע גם כ-**Recombinant vesicular stomatitis virus–Zaire Ebola virus** (**rVSV-ZEBOV**). החיסון פותח בידי מדענים קנדים במעבדות הלאומיות בוויניפג, הרישיון המסחרי עליו עבר לחברת ניולינק ג'נטיקס, והיא מכרה אותו למרק. החל מ-2018 נעשה בו שימוש נרחב כדי לחסן עשרות אלפים בהתפרצויות אבולה ברפובליקה הדמוקרטית של קונגו, דבר שנעשה בהצלחה גדולה.

החיסון נחשב לבעל אפקטיביות גבוהה ביותר, שעולה כעבור עשרה ימים ממתן החיסון ל-100% בהפחתת תמותה ו-97.5% בהפחתת הסיכוי למקרה אבולה.

החיסון מוחדר לגוף בהתבסס על נגיף נשא מסוג VSV. המכון הביולוגי בנס ציונה ניסה לעשות שימוש בטכנולוגיה דומה כדי לפתח חיסון בשם BriLife ל-SARS-CoV-2, אך נחל כישלון.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חיסונים
קטגוריה:אבולה
קטגוריה:תרופות יתומות
קטגוריה:תרופות לפי א'-ב'
הר בסט

**הר בסט** (באנגלית: **Mount Best**) הוא הר בהרי טולה בארץ אנדרבי, שבאנטארקטיקה.

ההר ממוקם 2.8 קילומטרים דרומית-מערבית מהר מוריסון; ו-6 קילומטרים מהר המפסון.

גובהו של הר בסט 800 מטרים מעל פני הים; והוא ההר ה-4,507 בגובהו באנטארקטיקה.

## היסטוריה
### גילוי ומיפוי ההר

ההר מופה בהתבסס על תצלומי אוויר שצולמו ממטוס של משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של פ. בסט (F. Best), שהיה חבר צוות באוניית המחקר "דיסקברי" במהלך משלחת החקר הבריטית, אוסטרלית וניו זילנדית לאנטארקטיקה, בשנים 1929–1931.

## קישורים חיצוניים
* הר בסט באתר הסקר הגאולוגי של ארצות הברית
* הר בסט באתר הגאזט האנטארקטי של ממשלת אוסטרליה
* הר בסט באתר הגאזט האנטארקטי המשווה SCAR של ממשלת אוסטרליה
* הר בסט באתר mindat

## הערות שוליים

בסט
פאקל נובי אורנגוי

**פאקל נובי אורנגוי** (ברוסית: **Факел Новый Уренгой**) הוא שמה של קבוצת כדורעף גברים רוסית, מהעיר נובי אורנגוי מהמחוז האוטונומי ימלו-ננץ ומשחקת בליגת העל מאז 2004. המועדון הגיע פעמיים למקום השלישי באליפות רוסיה והוא זכה בגביע הקונפדרציה האירופית לעונת 2006/2007 וגביע האתגר האירופי לעונת 2016/2017.

## תארים
;20x20 פיקסלים אליפות עולם למועדונים
: **מקום שלישי** 16x16 פיקסלים: 2018
;23x23 פיקסלים גביע האתגר של CEV
: **זכייה** 16x16 פיקסלים 2007, 2017
: **גמר** 16x16 פיקסלים 2016
; 2.svg|20x20 פיקסלים ליגת העל הרוסית בכדורעף
: **מקום שלישי** 16x16 פיקסלים 2009, 2019

## קישורים חיצוניים

* 

קטגוריה:קבוצות כדורעף רוסיות
קטגוריה:סיביר: מועדוני ספורט
קטגוריה:ימאלו-ננץ
מחוז לוגו

**לוגו** (בספרדית: **Lugo**) הוא מחוז בצפון־מערב ספרד, בחלק הצפון־מזרחי של הקהילה האוטונומית גליסיה. המחוז גובל במחוזות אורסה, פונטבדרה, ולה קורוניה, בנסיכות אסטוריאס, בקהילה האוטונומית קסטיליה ולאון, ובצפון בים הקנטברי (מפרץ ביסקאיה).

אוכלוסיית המחוז מונה 326,013 (נכון לשנת 2021), רבע מתוכה מתגוררת בבירת המחוז לוגו. עיר הבירה הייתה יישוב קלטי עתיק על שמו של האל לוג Lugh, בתקופה הרומית המקום נקרא *Lucus Augusti,* והפך לאחת משלוש נקודות היישוב העיקריות בגליסיה. במחוז יש 67 רשויות מקומיות.

## שפות
רוב מכריע של תושבי המחוז הם דוברי גליסית לצד קסטיליאנית. חלק מן התושבים, במיוחד הדור המבוגר, הם דוברי גליסית בלבד.

תושבי המחוז דוברים מספר ניבים של גליסית. לחלקם מאפיינים של הניב המקובל באזור העיר לאון ולכן גם נושא מאפיינים של השפה הקסטיליאנית. עם זאת, הגליסית המדוברת בלוגו, במיוחד באזורים המרוחקים מן החוף הצפוני, היא ככל הנראה הגרסה הטהורה ביותר של השפה, אשר לא ידעה השפעות בולטות.

## רשויות מקומיות גדולות במחוז

## קישורים חיצוניים

* 
* 

לוגו
קטגוריה:גליסיה
סלעי שפרד

**סלעי שפרד** (באנגלית: **Sheppard Rocks**) הם קבוצת סלעים, בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

הסלעים ממוקמים 6.4 קילומטרים דרומית לגבעות רייקר.

שיא גובהם של הסלעים 1,720 מטרים מעל פני הים.

## היסטוריה
### מיפוי הסלעים

הסלעים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1962.

### מקור השם

שמה של קבוצת הסלעים ניתן לה על ידי הוועדה המייעצת לשמות אנטארקטיים.

קבוצת הסלעים נקראת על שם פול ד. שפרד (Paul D. Sheppard), שהיה מחסנאי, בתחנת הקוטב הדרומי בשנת 1966.

## לקריאה נוספת

• DAVID H. ELLIOT, THOMAS H. FLEMING, CHRISTOPHER CONAWAY, and PETER BRADDOCK, **[https://www.researchgate.net/profile/Thomas_Fleming2/publication/261855672_Geologic_studies_in_the_Prince_Albert_Mountains/links/546b89310cf2f5eb180920d4/Geologic-studies-in-the-Prince-Albert-Mountains.pdf Geologic studies in the Prince Albert Mountains]**, Byrd Polar Research Center and Department of Geological Sciences, Ohio State University, Columbus, Ohio 43210

## קישורים חיצוניים
* סלעי שפרד באתר הסקר הגאולוגי של ארצות הברית
* סלעי שפרד באתר הגאזט האנטארקטי של ממשלת אוסטרליה
* סלעי שפרד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור סלעי שפרד

## הערות שוליים

שפרד
שפרד
שפרד
ואקום אולטרה-גבוה

**ואקום אולטרה גבוה** (**UHV**) הוא משטר הוואקום המאופיין בלחצים הנמוכים ממאה ננו-פסקל. תנאי UHV נוצרים על ידי שאיבת הגז מתא ה-UHV. בלחצים נמוכים אלה המהלך החופשי הממוצע של מולקולת גז גדול מכ־40 ק"מ, כך שמולקולות הגז יתנגשו בדפנות התא פעמים רבות לפני שיתנגשו זו בזו. כמעט כל האינטראקציות המולקולריות מתרחשות על משטחים שונים בתא.

תנאי ה- UHV הם חלק בלתי נפרד ממחקר מדעי. ניסויי מדע פני שטח דורשים לעיתים קרובות משטח נקי ללא ספיחות. כלים לניתוח שטח כגון XPS דורשים תנאי UHV להעברת קרני אלקטרונים.

## שימושים אופייניים
ואקום גבוה במיוחד נחוץ לטכניקות אנליטיות רבות כגון:
* XPS
* ספקטרוסקופיית אלקטרוני אוז'ה (AES)
* ספקטרומטריית מסת יונים משנית (SIMS)
* ספקטרוסקופיית ספיגה תרמית (TPD)
* טכניקות גידול והכנת שכבות דקות, כגון אפיטקסיה של קרן מולקולרית (MBE), CVD, וגידול שכבות אטומיות (ALD).

UHV נחוץ ליישומים אלה כדי להפחית את זיהום פני השטח, על ידי צמצום מספר המולקולות המגיעות לדגימה בפרק זמן נתון.

UHV נדרש גם עבור:
* מאיצי חלקיקים במאגר הגדול של הדרון (LHC) יש שלוש מערכות ואקום מסוג UH. הלחץ הנמוך ביותר נמצא בצינורות בהן קרן הפרוטונים עוברת. הלחץ המרבי המותר הוא .
* מצפה גלי כבידה כמו LIGO, VIRGO, GEO 600 ו-TAMA 300.
* ניסויים בפיזיקה אטומית המשתמשים באטומים קרים, כגון לכידת יונים או יצירת עיבוי בוס – איינשטיין.

ועל אף שאינו הכרחי, יכול להוכיח מועיל ביישומים כגון:
* אפיטקסיה של קרן מולקולרית, נידוף באמצעות קרן אלקטרונים, ניתוז, וטכניקות ציפוי אחרות.
* מיקרוסקופ כוח אטומי.
* מיקרוסקופ מינהור סורק. ואקום גבוה מפחית חמצון וזיהום, ולכן מאפשר הדמיה והשגת רזולוציה אטומית על משטחים נקיים ומוליכים למחצה.
* ליטוגרפית קרן אלקטרונים.

## ראו גם
* ריק

קטגוריה:הנדסה
קטגוריה:מיקרואלקטרוניקה
קטגוריה:ריק
פרסי לייק

סר **פרסי לייק** (באנגלית: **Percy Henry Noel Lake**; 29 ביוני 1855 – 17 בנובמבר 1940) היה קצין בדרגת לוטננט גנרל ב. במהלך הקריירה הצבאית שלו השתתף במלחמה האנגלו-אפגנית השנייה, במלחמה המהדית וכמפקד המערכה במסופוטמיה במלחמת העולם הראשונה.

## נעוריו
לייק נולד ב-1855, כבן יחיד, ללוטננט קולונל פרסי גודפרי בוטפילד לייק ולמרגרט פיליפס. נולד במחנה צבאי בעיר פרסטון שבמחוז לנקשייר שם שירת אביו. למד בבית ספר יסודי בעיר הולדתו והמשיך בלימודיו התיכוניים בבית ספר ציבורי בעיר אפינגהאם  שבמחוז ראטלנד.

## קריירה צבאית
### עד מלחמת העולם הראשונה
ב-1873 גויס לייק לצבא הבריטי בדרגת לוטננט משנה (מקביל לסג"ם) והוצב לשירות ברגימנט הרגלים ה-59 של פוט. בהמשך אותה שנייה קודם לדרגת לוטננט.

ב-1878 השתתף לייק במלחמה האנגלו-אפגנית השנייה שהתחוללה באפגניסטן כנגד אמירות אפגניסטן, אשר נשלטה בידי שר אלי ח'אן והסתיימה בניצחון הבריטים ובהפיכת אפגניסטן למדינת חסות.

ב-1885 הועבר לייק למצרים ומונה לתפקיד שליש וקצין האספקה של הכוחות הבריטים במצרים. ב-1887 מונה ראש מטה בדרגת קפטן וב-1888 מונה לתפקיד שליש במפקדת הכוחות הבריטים במצרים. במסגרת תפקידיו היה מעורב במלחמה המהדית בסודאן.

ב-1892 הועבר לייק לדבלין שבאירלנד בתפקיד שליש.

ב-1893 הועבר לייק לקנדה שם שירת כקצין אספקה במיליציה הקנדית וב-1899 שירת כעוזר של קצין האספקה הראשי במפקדת המיליציה של קנדה. ב-1904 מונה לראש המטה של המיליציה הקנדית וב-1908 מונה למבקר של צבא המליציה הקנדי.

ב-1911 עבר לייק להודו שם מונה למפקדה של הדיוויזיה השביעית "מירוט" של צבא הודו הבריטית. ב-1912 מונה לראש המטה של הצבא הבריטי בהודו.

### מלחמת העולם הראשונה
החל מפרוץ מלחמת העולם הראשונה הוביל גנרל ג'ון ניקסון את המערכה במסופוטמיה כמפקד כוח D של חיל המשלוח ההודי. בעקבות סדרה של החלטות שגויות שקיבל ניקסון במערכה הראשונה לכיבוש בגדאד, במצור על כות ובמערכה לשחרור הנצורים בכות סבלו הבריטים מהיקף נפגעים גדול וניקסון לקח אחריות על החלטותיו ופרש מהמערכה.

בינואר 1916 מונה לייק כמחליפו של ניקסון בפיקוד על המערכה במסופוטמיה וכמפקד המערכה לשחרור הנצורים בכות. מינואר עד אפריל 1916 עמד לייק מאחורי מספר רב של ניסיונות בריטים לשחרר את כות. לאחר שהמאמצים אלו נכשלו והדיוויזיה השישית "פונה" נפלה בשבי הטורקים החליט הפיקוד הבריטי לערוך רוויזיה בפיקוד הבריטי במסופוטמיה ולייק הוחלף על ידי פרדריק סטנלי מוד.

### לאחר המלחמה
לאחר שסיים את תפקידו במסופוטמיה חזר לייק לתפקיד הכבוד שקיבל ב-1913 כקולונל של הרגימנט האזורי של מזרח לנקשייר . ב-1920 פרש לייק משירות הצבאי.

## לאחר השירות הצבאי
לאחר פרישתו מהצבא חזר לייק לקנדה וקבע מושבו בויקטוריה שבקולומביה הבריטית שם חי עד פטירתו ב-1940. לייק לא נישא ולא היו לו ילדים.

## תארים ואותות הצטיינות
* ב-1902 הוענק ללייק אות "חבר" במסדר האמבט.
* ב-1916 הוענק ללייק אות "אביר מפקד" במסדר האמבט.
* אביר מפקד במסדר מיכאל הקדוש וג'ורג' הקדוש.

## לקריאה נוספת

*
*C
*
*


## קישורים חיצוניים

* פרסי לייק, באתר military.wikia.org
* סר פרסי לייק, באתר King-Emperor.com (אורכב)
* סר פרסי לייק, באתר GENI

## הערות שוליים

קטגוריה:מסדר האמבט: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מפקדי ארמיות בצבא בריטניה במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:קצינים בריטים במלחמת העולם הראשונה
קטגוריה:בריטים שנולדו ב-1855
קטגוריה:בריטים שנפטרו ב-1940
Discoteque

"**Discoteque**" (בעברית: "**דיסקוטק**") הוא שיר שהוקלט על ידי הלהקה הליטאית דה רופ. השיר ייצג את ליטא באירוויזיון 2021.

## רקע

המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (צרפת, גרמניה, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, נודע כי ליטא תופיע בחלקו הראשון של חצי הגמר הראשון של התחרות.

ב-15 בפברואר 2020, דה רופ ניצחו בקדם הליטאי לאירוויזיון 2020 עם השיר "On Fire". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. לאחר מכן, רשות השידור הליטאית הכריזה כי היא תערוך קדם, ודה רופ יקבלו מקום אוטומטי בגמר הקדם. ב-6 בפברואר 2021, דה רופ ניצחו בקדם, ונבחרו לייצג את ארצם באירוויזיון 2021.

## באירוויזיון
ב-18 במאי 2021, הלהקה ביצעה את השיר בחצי הגמר. בתום ההצבעות, הגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.

## קרדיטים וצוות
הקרדיטים לקוחים מאתר טיידל.

* לייבנאס צ'רנובאס – הפקה, קלידים, מאסטרינג, מיקסינג, כתיבה
* ויידוטאס ואליוקביצ'יוס – הפקה, קלידים, מיקסינג, שירה, כתיבה
* רוברטאס באראנוסקאס – בס, קלידים, כתיבה
* מתנאס בנישאוסקאס – גיטרה, כתיבה
* דה רופ – שירה
* אילכה וירטאנן – כתיבה
* קאלה לינדרוט – כתיבה

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי ליטא באירוויזיון
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
גבעות רייקר

**גבעות רייקר** או **גבעות ריקר** (באנגלית: **Ricker Hills**) הם רכס גבעות, שאינן מכוסות קרח, בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

אורכה של קבוצת הגבעות 17 קילומטרים.

הגבעות ממוקמות בסמוך ממערב לקרחון הולינגסוורת', ו-7 קילומטרים צפונית לסלעי בובי.

## היסטוריה
הגבעות מופו לראשונה על ידי קבוצת הסקר הדרומית (the Southern Party) של משלחת הסקר הגאולוגי האנטארקטי של ניו זילנד בעונת המחקר (הקיץ האנטארקטי) 1961–1962.

### מקור השם

שמה של קבוצת הגבעות ניתן לה על ידי קבוצת הסקר הדרומית של משלחת הסקר הגאולוגי האנטארקטי של ניו זילנד.

קבוצת הגבעות נקראת על שם ג'יי. אף. ריקר (J.F. Ricker), שהיה גאולוג של קבוצת הסקר הדרומית של משלחת הסקר הגאולוגי.

## לקריאה נוספת

• Carlo Baroni, Francesco Fasano, Giovanna Giorgetti, Maria Cristina Salvatore, Cristiana Ribecai, **[https://www.sciencedirect.com/science/article/abs/pii/S0921818107001099 The Ricker Hills Tillite provides evidence of Oligocene warm-based glaciation in Victoria Land, Antarctica]**, Global and Planetary Change, Volume 60, Issues 3–4, 2008, Pages 457-470, ISSN 0921-8181, https://doi.org/10.1016/j.gloplacha.2007.05.004.

• Strasky, Stefan & Di Nicola, Luigia & P, OBERHOLZER & Baroni, Carlo & Salvatore, Maria Cristina & Baur, Heinrich & W, KUBIK & R, WIELER & Schlüchter, Christian. (2007), **[https://www.researchgate.net/publication/236884700_Pleistocene_East_Antarctic_Ice_Sheet_variations_in_the_Ricker_Hills Pleistocene East Antarctic Ice Sheet variations in the Ricker Hills]**

• Strasky, S., Di Nicola, L., Baroni, C., Salvatore, M. C., Baur, H., Kubik, P. W., Schlüchter, C., et al. (2009), **[https://www.cambridge.org/core/journals/antarctic-science/article/abs/surface-exposure-ages-imply-multiple-lowamplitude-pleistocene-variations-in-east-antarctic-ice-sheet-ricker-hills-victoria-land/345B986C18B91F6C279A0D04EE029F16 Surface exposure ages imply multiple low-amplitude Pleistocene variations in East Antarctic Ice Sheet, Ricker Hills, Victoria Land]**, Antarctic Science, 21(1), 59–69. Cambridge University Press

• Margaret A. Bradshaw (1987), **[https://www.tandfonline.com/doi/pdf/10.1080/00288306.1987.10422192 Additional field interpretation of the Jurassic sequence at Carapace Nunatak and Coombs Hills, south Victoria Land Antarctica]**, New Zealand Journal of Geology and Geophysics, 30:1, 37-49, https://doi.org/10.1080/00288306.1987.10422192

## קישורים חיצוניים
* גבעות רייקר באתר הסקר הגאולוגי של ארצות הברית
* גבעות רייקר באתר הגאזט האנטארקטי של ממשלת אוסטרליה
* גבעות רייקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעות רייקר
* מחשבון מרחקים - המרחק מגבעות רייקר לאתרים סמוכים

## הערות שוליים

רייקר
רייקר
רייקר
הרי הנסיך אלברט

**הרי הנסיך אלברט** (באנגלית: **Prince Albert Mountains**) הם רכס הרים גדול באזור חוף סקוט של ארץ ויקטוריה, ובארץ אואטס, שבאנטארקטיקה.

## היסטוריה
הרכס החופי הוא חלק מההרים הטראנס-אנטארקטיים ומשתרע לאורך חוף ארץ ויקטוריה, צפונית ממצר מקמרדו. אורכו כ-320 קילומטרים, והוא ממוקם בין קרחון פריסטלי לקרחון פראר.  רכס ההרים התגלה ב-17 בפברואר 1841 על ידי סר ג'יימס קלארק רוס, אשר גם העניק לו את שמו, על שם הנסיך אלברט, בן זוגה של המלכה ויקטוריה. הרכס לא נחקר ולא נסקר עד לשנת 1900, אז הגיעו אליו קרטוגרפים בריטים. בשנות ה-50 וה-60 של המאה ה-20 נערכו בו סקרים ומיפויים יסודיים על ידי משלחות מארצות הברית וניו זילנד. 

### ההרים העיקריים ברכס

## לקריאה נוספת

### בסיסי נתונים


## קישורים חיצוניים

* הרי הנסיך אלברט באתר הסקר הגאולוגי של ארצות הברית
* הרי הנסיך אלברט באתר הגאזט האנטארקטי של ממשלת ניו זילנד
* הרי הנסיך אלברט באתר הגאזט האנטארקטי של ממשלת אוסטרליה
* הרי הנסיך אלברט באתר הגאזט האנטארקטי המשווה SCAR של ממשלת אוסטרליה
* הרי הנסיך אלברט באתר mindat
* הרי הנסיך אלברט באתר peakbagger
* 
* תצלום לוויין של אזור הרי הנסיך אלברט
* נתוני זריחת/שקיעת שמש/ירח עדכניים עבור הרי הנסיך אלברט
* מזג אוויר נוכחי מעודכן בפסגת סבלייבסקי
** תחזית מזג אוויר עדכנית ארוכת טווח עבור פסגת סבלייבסקי
** נתוני מזג אוויר היסטוריים עבור פסגת סבלייבסקי
** סטטיסטיקות מזג אוויר עבור פסגת סבלייבסקי

## הערות שוליים

*
הנסיך אלברט
הנסיך אלברט
הנסיך אלברט
הנסיך אלברט
לשרוק בחושך

"**לשרוק בחושך**" הוא שיר בביצוע אריק איינשטיין, שנכתב על ידי יענקל'ה רוטבליט והולחן על ידי מיקי גבריאלוב. הפזמון שוחרר לראשונה באלבומו של איינשטיין "בדשא אצל אביגדור" ב-1971.

## רקע
השיר נכתב בימים שבין מלחמת ההתשה למלחמת יום הכיפורים, בתקופה שבה המציאות הביטחונית בישראל הייתה מתוחה. עם צאתו, בשונה משירים אחרים באלבום שזכו להצלחה לרבה, השיר לא נכנס למצעדי הפזמונים. את עיקר תהילתו צבר רק בהשמעות מאוחרות יותר ברבות השנים, אז זכה למעמד של שיר קאנוני שמושמע לעיתים קרובות בעתות משבר.

## השיר
השיר המחורז מסופר בגוף ראשון. הדובר, ככל הנראה ילד, מספר על חששותיו מן החושך, ומשתמש בשריקה כדי להפיג את תחושת הפחד והבדידות. יש הרואים בחושך בשיר מטאפורה לייאוש, צער או דיכאון עמם מתמודד הדובר. בהמשך, הוא מביע תקווה לכך שהפחד ייעלם ושהמצב יחלוף.

## גרסאות כיסוי
לאורך השנים השיר זכה למספר גרסאות כיסוי בידי אמנים ישראלים: בשנת 2013, חודש השיר על ידי גבריאלוב ובתו שירה שביצעו את השיר כדואט כחלק מאלבום ההופעות "אמא אדמה" שעסק בלחניו של גבריאלוב.

עם מותו של איינשטיין ב-2013, ביצעו חברי ההרכב "החצר האחורית" גרסת כיסוי לשיר בתוכנית של יואב קוטנר בגלי צה"ל. בעקבות הצלחת הגרסה, הוסיפו את השיר לרפרטואר ההופעות שלהם, ואף הקליטו אותו מחדש כסינגל שיצא ביולי 2014. על רקע מבצע צוק איתן, זכתה הגרסה להשמעות רבות בתחנות הרדיו, צעדה במשך מספר שבועות במצעד השבועי של רשת ג', ואף דורגה בשיאה במקום השני במצעד.

על רקע מגפת הקורונה ב-2020, ביוזמת תחנת הרדיו "גלגלצ", חודש השיר במסגרת פרויקט בו השתתפו מיקי גבריאלוב, ישי לוי, רותם כהן, אליעד נחום, קורין אלאל, רן דנקר, שירה גבריאלוב וצוותים רפואיים בבית החולים סורוקה.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 1971
קטגוריה:שירי אריק איינשטיין
קטגוריה:שירים בעברית
קטגוריה:שירים שהולחנו על ידי מיקי גבריאלוב
קטגוריה:שירים שנכתבו על ידי יענקל'ה רוטבליט
מייקל קלאוד

**מייקל ג'ונתן קלאוד** (באנגלית: **Michael Jonathan Cloud**; נולד ב-13 במאי 1975) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-27 של מדינת טקסס. קלאוד, חבר המפלגה הרפובליקנית, נבחר לראשונה אל הקונגרס בבחירות מיוחדות שנערכו בשלהי יוני 2018.

## ביוגרפיה
קלאוד נולד בבאטון רוז', עיר הבירה של מדינת לואיזיאנה. בשנת 1997 השלים קלאוד באוניברסיטת אוראל רוברטס, השוכנת בטלסה, לימודי תואר ראשון בתקשורת המונים. ממאי 2010 עד מאי 2017 היה קלאוד יושב ראש המפלגה הרפובליקנית במחוז ויקטוריה.

בראשית אפריל 2018 התפטר בלייק פרנהולד, חבר בית הנבחרים של ארצות הברית מטעם מחוז הקונגרס ה-27 של טקסס, מהקונגרס על רקע שערורייה ציבורית בדבר הסדרת תביעה בגין הטרדה מינית בכספי ציבור. בעקבות זאת החלה מערכת בחירות מיוחדות, בהן התמודד קלאוד. קודם לכן קלאוד כבר זכה במועמדות המפלגה הרפובליקנית לבחירות הרגילות, בעזרת תמיכות ממועדון הצמיחה ומרון פול, שייצג בעבר חלקים מהמחוז בקונגרס. ב-30 ביוני 2018 נבחר קלאוד למלא את מקומו של פרנהולד בקונגרס לאחר שכבר על מועמד המפלגה הדמוקרטית אריק הולגווין ברוב של 55% מקולות הבוחרים. לאחר מכן ניצבו השניים זה מול זה פעם שנייה ביום בחירות אמצע הכהונה ב-2018, בהן ניצח פעם נוספת קלאוד.

בדצמבר 2020 נמנה קלאוד בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

בקונגרס ה-117 קלאוד חבר בוועדת המדע, הטכנולוגיה והחלל ובוועדת הפיקוח והרפורמה.

## קישורים חיצוניים

* 

* 

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1975
מרכז הספורט גבעת רם

**מרכז הספורט על שם [[הווארד קוסל]] גבעת רם** הוא מרכז ספורט, השוכן בקמפוס האוניברסיטה העברית בגבעת רם שבירושלים הפרוס על פני ארבעה מגרשים ובשטח של כ-100 דונם. מאז שנת 1986 המרכז מופעל על ידי עמותת קוסל וכיום מנוהל על ידי דני בלקין. המרכז תוכנן על ידי יוסף קלארווין.

המרכז כולל:
* אצטדיון האתלטיקה על שם צ'ארלס גרוסברג
* קומפלקס כושר בארבעה מתחמים
* אולם כדורסל בעל כ-400 מושבים המארח את קבוצת אס"א ירושלים ועונת 2021/2022 בליגה הלאומית אירח את מכבי מעלה אדומים.
* שני אולמות סטודיו
* בריכה באורך 33 מטרים
* ארבעה מגרשי טניס

## תולדות המרכז
פעילות הספורט באוניברסיטה החלה בשנה 1952 עם חיוב הסטודנטים לשעת כושר אחת בשבוע. בשנת 1958 נחנך האצטדיון, כאשר באותן השנים פעלו כמספר מוקדי ספורט קטנים בעיר. במהלך שנות ה-60 נחנכו במרכז הספורט בריכת השחייה, מגרשי הטניס ואולמי סקווש.

## קישורים חיצוניים
* 

## הערות שוליים

קטגוריה:ירושלים: אצטדיונים ומתקני ספורט
קטגוריה:קמפוס האוניברסיטה העברית בגבעת רם
Ne partez pas sans moi

"**Ne partez pas sans moi**" (בעברית: "**אל תעזוב בלעדיי**") הוא שיר בצרפתית של הזמרת הקנדית סלין דיון. השיר ידוע בעיקר כשיר הזוכה של שווייץ באירוויזיון 1988 שנערך בדבלין, אירלנד. דיון הופיעה בפני 600 מיליון אנשים מכל רחבי העולם עם שיר זה. השיר יצא לאור ב-2 במאי 1988 במדינות מסוימות באירופה.

השיר זכה להצלחה בייחוד בבלגיה, שם נשאר בראש המצעד לארבעה שבועות רצופים.

## רשימת השמעה
* סינגל בפורמט 7 אינץ' אירופאי
# איי סייד - Ne partez pas sans moi – 3:07
# בי סייד - Ne partez pas sans moi (Instrumental Version) – 3:07
* סינגל בפורמט 7 אינץ' גרמני
# איי סייד - Hand in Hand – 3:08
# בי סייד - Hand in Hand (Instrumental) – 3:07

## מצעדים ודירוגים

## קישורים חיצוניים

* 
* 

## הערות שוליים

קטגוריה:שירי אירוויזיון 1988
קטגוריה:שירי סלין דיון
קטגוריה:שירי שווייץ באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:שירי אהבה
קאטו גולדברג

**קאטו מקסימיליאן גולדברג** (בנורווגית: **Cato Maximilian Guldberg**; 11 באוגוסט 1836 – 14 בינואר 1902) היה מתמטיקאי וכימאי נורווגי. הוא ידוע בעיקר כחלוץ בכימיה פיזיקלית.

## ביוגרפיה
גולדברג נולד ב-11 באוגוסט 1836, בכריסטיאניה (כיום אוסלו) שבנורווגיה. הוא היה בנם של קרל אוגוסט גולדברג, שהיה בעל בית דפוס, וחנה סופי תרזיה בול. היו לו שלושה אחים: אקסל, גוסטב וקתרינה.

הוא הפך לסטודנט בשנת 1854, ולמד מתמטיקה ופיזיקה באוניברסיטת כריסטיאניה. בשנת 1859 קיבל את התואר השני, ובאותה שנה גם קיבל את מדליית הזהב של האוניברסיטה על עבודת גמר שכתב במתמטיקה. בשנים 1861 ו-1862 קיבל מלגה ולמד בגרמניה וצרפת על מכניקה ומתמטיקה ושימושית, ומשנת 1862 לימד מכניקה בבית הספר הצבאי הרטוויג ניסנס בכריסטיאניה. בשנת 1869 הפך לפרופסור למתמטיקה שימושית באוניברסיטה.

בין השנים 1866 עד 1868, 1869 עד 1872 ו-1874 עד 1875 הוא היה יו"ר החברה הפוליטכנית הנורווגית.

גולדברג הלך לעולמו ב-14 בינואר 1902, בגיל 66.

## מחקר
בשנת 1864 הציע גולדברג יחד עם גיסו, פיטר ווגה, את חוק פעולת המסות. ניסוייו הובילו למסקנה שבשיווי משקל כימי, אפשר לתאר את הרכב תערובת התגובה באמצעות קבוע שיווי משקל. חוק זה למעשה נתן אפשרות לקבוע את היחס המתמטי בתערובת הנמצאת בשיווי משקל. החוק זכה להערכה מועטה עד שנת 1877, אז יאקובוס ואן 'ט הוף הוכיח את אמיתותו. כיום זהו חוק שימושי בתיאור שיווי משקל כימי.

בשנת 1890 פרסם גולדברג חוק הקובע כי נקודת הרתיחה הנורמלית של נוזל היא שני שלישים מהטמפרטורה הקריטית שלו בקנה מידה מוחלט. חוק זה מכונה כיום חוק גולדברג, על שמו.

## פרסים והוקרה
* אביר מסדר ואסה (1866)
* אביר המסדר המלכותי של כוכב הקוטב (1882)
* אביר המסדר המלכותי של סנט אוליב (1891)
* אביר מסדר צ'ארלס השמיני (1899)
* אביר הדנברוג (1872)

## קישורים חיצוניים

* 

קטגוריה:מתמטיקאים נורווגים
קטגוריה:כימאים
קטגוריה:ילידי 1836
קטגוריה:נפטרים ב-1902
Un premier amour

"**Un premier amour**" (בעברית: "**אהבה ראשונה**") הוא שיר בצרפתית, בביצוע איזבל אוברה שייצג את צרפת באירוויזיון 1962 וזכה במקום הראשון. השיר בוצע תשיעי בסדר ההופעות, בין הולנד שהגיעה למקום האחרון לבין נורווגיה שהגיעה למקום העשירי. עם סיכום הנקודות, הגיעה צרפת למקום הראשון עם 26 נקודות ובכך ניצחה בתחרות שהתקיימה באותה השנה בלוקסמבורג, לוקסמבורג.

איזבל אוברה חזרה לאחר הופעתה עם שיר זה לתחרות בשנת 1968 שהתקיימה בלונדון, הממלכה המאוחדת, והגיעה למקום השלישי.

## קישורים חיצוניים
* Official Eurovision Song Contest site, history by year, 1962
* Detailed info & lyrics, The Diggiloo Thrush, "Un premier amour".

קטגוריה:שירי אירוויזיון 1962
קטגוריה:שירי צרפת באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:שירי אהבה
.cancerresearch

סיומת האינטרנט ****, מופעלת על ידי הקרן האוסטרלית לחקר הסרטן. המוקד של מחקר סרטן הוא להפגיש חדשות, מידע ודעות מובילות בנושא מניעת סרטן, אבחון, טיפול וריפוי.

ב־15 במאי 2014 התקשרו ICANN והקרן האוסטרלית לחקר הסרטן בהסכם רישום במסגרתו מפעילה הקרן את תחום ה- ברמה העליונה.

## הערות שוליים

קטגוריה:אתרי אינטרנט שהושקו ב-2015
קטגוריה:סיומות אינטרנט
קטגוריה:חקר הסרטן
.art

**** הוא תחום כללי ברמה העליונה (gTLD) במערכת שמות הדומיינים של האינטרנט.

## היסטוריה
רישום התחום  נפתח לציבור ב־10 במאי 2017. היוזם המרכזי של המיזם, אולבי קאסימוב, השקיע כ־25 מיליון דולר בפיתוח התחום. לקראת ההשקה התקבלו תשע הצעות מתחרות להפעלת התחום ברמה העליונה.

בין הרוכשים הראשונים של שמות תחום נמנו חברות טכנולוגיה, מותגי יוקרה ומוסדות תרבות, בהם אפל, אינסטגרם, קיקסטארטר, רולקס, מוזיאון הלובר, גלריית טייט, מרכז ז'ורז' פומפידו, מכון האמנות של שיקגו ומוזיאון גוגנהיים. התחום מציע אפשרות להקצות שמות דומיין ישירות ליצירות אמנות, במסגרת שירות המכונה "Digital Twin", המבוסס על זיהוי דיגיטלי ייחודי של האובייקט.

רישום  נוהל בהסכם ייחודי עם ICANN וכלל בטופס ההרשמה שדות תיאור ייחודיים. שדות אלו נועדו לשילוב תקן זיהוי אוניברסלי של יצירות אמנות שפותח על ידי קרן ג'יי פול גטי ואומץ על ידי אונסק"ו, המועצה הבין-לאומית למוזיאונים וגורמי אכיפת חוק בינלאומיים. התקן כולל פרטים לזיהוי היצירה ובעליה.

בשנת 2020 התקבל פטנט אמריקאי עבור השימוש במאגר WHOIS לצורך אחסון וזיהוי דיגיטלי של יצירות אמנות בתחום , במסגרת שירות ה־Digital Twin.

## קישורים חיצוניים
* 
* 
* אתר פורטל הרשם

## הערות שוליים

קטגוריה:סיומות אינטרנט
.amsterdam

**** היא סיומת האינטרנט באמסטרדם. ICANN העניקה לעיריית אמסטרדם את אישור הפעלת הדומיין ב־24 ביולי 2014 כחלק מתוכנית ה-gTLD החדשה שלה. ניתן לרשום כתובות אינטרנט של אמסטרדם מאז ספטמבר 2015. השימוש ב-TLD היה מוגבל מאוד והקדמתו ספגה ביקורת על חוסר היעילות שלה. בשנת 2019 מספר התחומים הרשומים תחת ה-TLD ירד ב-9.1%.

## ראו גם
* 

## קישורים חיצוניים
* 

## הערות שוליים

קטגוריה:אמסטרדם: תרבות
קטגוריה:סיומות אינטרנט
.desi

**** הייתה סיומת אינטרנט במערכת שמות הדומיינים של האינטרנט. היא הופעלה על ידי Desi Networks LLC. שם הדומיין הוגש במקור על ידי Afilias Inc. ו-Desi Networks LLC, אך האחרונה זכתה במכירות הפומביות.

מטרתו המוצהרת של התחום הייתה קידום בעלי הדומיין. המילה "desi" נגזרת מסנסקריט: "deśīya" ופירושה "אחד מארצנו". הדומיין התייחס לאתרי desis בתת-היבשת ההודית ולאנשים הודים תרבותיים ברחבי העולם.

באפריל 2023 הודיעה Desi Networks על כוונתה להפסיק את פעילות הרישום לסיומת .desi, ובאוקטובר 2023 הסתיימה ההפעלה בפועל.

## קישורים חיצוניים
* 
*  
*  

## הערות שוליים

קטגוריה:סיומות אינטרנט